| Medaljeoversikt |
| --- |
| Konkurrerte for Polen Polen |
| Para-bueskyting Bueskyting |
| Paralympics |
| Bronse | 2016 Rio |  Recurve, åpen klasse |
| Bronse | 2012 London |  Recurve, stående |
| Para-VM i bueskyting |
| Gull | 2013 Bangkok |  Recurve, stående |
| Gull | 2013 Bangkok |  Recurve, lag mix |
| Para-EM i bueskyting |
| Gull | 2018 Pilsen |  Recurve |
| Sølv | 2018 Pilsen |  Recurve, lag mix |
| Bronse | 2016 Saint-Jean-de-Monts |  Recurve lag mix |
| Bronse | 2016 Saint-Jean-de-Monts |  Recurve |
| Gull | 2014 Nottwill |  Recurve, lag mix |
| Sølv | 2014 Nottwill |  Recurve |
| Europacupen i parabueskyting |
| Gull | 2018 |  Recurve |

**Milena Magdalena Olszewska** (født 21. mai 1984 i Czarnków) er en polsk handicappet bueskytter. Hennes fremste meritter er gull individuelt og for lag under Para-VM i bueskyting 2013. 

Hun ble født med en underutviklet høyre fot, og amputerte denne 15 år gammel.

Idrettskarriere
---------------

Olszewska debuterte i Para-VM i bueskyting 2009, der hun kom på sjuendeplass i lagkonkurransen i recurvebue for kvinner, sammen med Alicja Bukanska og Wieslawa Wolak. Individuelt kom hun på delt 17.-plass, etter at hun ble slått ut i 16-delsfinalen. Hun deltok også i Para-VM i bueskyting 2011, og kom der på delt 17.-plass individuelt, og femteplass i lagkonkurransen for kvinner og lagkonkurransen for mix. I Paralympiske sommerleker 2012 deltok hun i recurvebue individuelt, og fikk der bronse etter at hun slo Javzmaa Byambasuren 6-2 i bronsefinalen.

Para-VM i bueskyting 2013 ble arrangert i Bangkok, og Olszewska fikk der to medaljer. Individuelt vant hun recurvebue, og hun deltok også på Polens mixlag som vant lagkonkurransen i recurvebue. Hun fikk sølv individuelt under Para-EM i bueskyting 2014, etter finaletap for italienske Elisabetta Mijno, og hun fikk gull i lagmix. Hun fikk ingen medaljer under Para-VM i bueskyting 2015, men fikk niendeplass både individuelt og i lagkonkurransen. Hun var rangert som nummer 3 i verden i 2015

I 2016 deltok hun i Para-EM i bueskyting 2016, og kom der på tredjeplass i recurve individuelt. Polen vant mix-lagkonkurransen, med Olszewska på laget. Hun representerte Polen under Paralympiske sommerleker 2016, og deltok denne gangen i recurve, åpen klasse. Hun fikk bronse individuelt, og Polen tapte for Mongolia i kvartfinalen i lagkonkurransen. Hun endte opp på andreplass på verdensrankingen i 2016.

Hun deltok i Para-VM i bueskyting 2017, og kom der på niendeplass individuelt og i mix-lagkonkurransen. I Europacupen i parabueskyting 2017 kom hun på ellevteplass sammenlagt. I Para-EM i bueskyting 2018 vant hun recurve individuelt, og fikk sølv i lag-mix, sammen med Pawel Daleszynski. Hun vant også Europacupen i parabueskyting 2018 sammenlagt.

Referanser
----------

1. ↑  World Archery Federation - *World Archery Para Championships - 15-22 Aug 2009*, besøkt 5. oktober 2018.
2. 1 2 3 4 5  IPC - *Milena Olszewska*, besøkt 5. oktober 2018.
3. ↑  IPC - *Archery at the London 2012 Paralympic Games - Women's Individual Recurve Standing*, besøkt 5. oktober 2018.
4. ↑  World Archery Europe - *Para EC 2017 Results*, besøkt 5. oktober 2018.
5. ↑  World Archery Europe - *Para EC 2018 Results*, besøkt 5. oktober 2018.

Eksterne lenker
---------------

* Biografi hos IPC
* Profil hos World Archery Federation
* Profil hos Paralympics 2016